b'\n_START_ARTICLE_\nPeroralni pra\xc5\xa1ek\n_START_PARAGRAPH_\nPeror\xc3\xa1lni pr\xc3\xa1\xc5\xa1ek je v farmaciji enoodmerni ali ve\xc4\x8dodmerni pra\xc5\xa1ek za peroralno aplikacijo. Sestavljeni so iz trdnih, prstih, suhih delcev razli\xc4\x8dne stopnje razdrobljenosti. Vsebujejo eno ali ve\xc4\x8d zdravilnih u\xc4\x8dinkovin ter, \xc4\x8de je potrebno, ustrezne pomo\xc5\xbene snovi. Zau\xc5\xbeijejo se v vodi, z njo ali z drugo primerno teko\xc4\x8dino, lahko pa se zau\xc5\xbeijejo enostavno kot pra\xc5\xa1ki, odvisno od posameznega zdravila._NEWLINE_Posebna oblika so \xc5\xa1ume\xc4\x8di pra\xc5\xa1ki, ki v splo\xc5\xa1nem vsebujejo kisle snovi in karbonate, ki ob prisotnosti vode hitro reagirajo in spro\xc5\xa1\xc4\x8dajo ogljikov dioksid. Pred uporabo jih raztopimo ali dispergiramo v vodi.\n_START_SECTION_\nIzdelava\n_START_PARAGRAPH_\nPri izdelavi peroralnih pra\xc5\xa1kov je treba upo\xc5\xa1tevati dobro proizvodno prakso. Zagotoviti je treba ustrezno velikost delcev z ozirom na namen uporabe, minimalizirati tveganje za mikrobiolo\xc5\xa1ko kontaminacijo ali navzkri\xc5\xbeno kontaminacijo.'